পরিবার ও সহযোদ্ধাদের সূত্রে জানা গেছে, স্বাধীনতাযুদ্ধে জাতির জনক বঙ্গবন্ধু শেখ মুজিবুর রহমানের ডাকে সাড়া দিয়ে দেশ ও জাতিকে রক্ষা করার জন্য মুক্তিযুদ্ধে অংশগ্রহণ করেন তৎকালীন ফরিদপুর জেলার মাদারীপুর মহাকমা শিবচর থানার উত্তরচর তাজপুর গ্রামের মৃত. মোনতাজ উদ্দিন মুন্সির ছেলে রতন মুন্সি। ভারতের আগরতলা বাগমারা ক্যাম্পে কর্নেল এস.এস থাবার নেতৃত্বে অস্ত্র প্রশিক্ষণ দিয়ে দেশে ফিরেন। পরে মাদারীপুরের শিবচরের মেজর খসরুর নেতৃত্বে পাকসেনাদের বিরুদ্ধে শিবচরের বিভিন্নস্থানে যুদ্ধে অংশগ্রহণ করেন। পরে ঢাকা স্টেডিয়াম ক্যাম্পে অস্ত্র জমা দেন এবং মাদারীপুরের যাচাই-বাছাই তালিকায়ও ৪৬১নং নাম রয়েছে তার। ১৯৭২ সালের ১৯ ফেব্রুয়ারি ঢাকার পিলখানা থেকে পুলিশ বাহিনীতে যোগদান করেন। ২০০৯ সালের জুলাই মাসে অবসর নেন রতন।